Борис Младенов-Young
Готов съм да работя без почивка…

chitanka.info

Готов съм да работя без почивка,

по цели дни и нощи да не спя,

но да заслужа благата усмивка,

разцъфнала на детската уста.

Тя по-добре от думите говори,

от нея блика нежно радостта

и в блясъка на влажните й взори

чета: „Благодаря! Благодаря!“

Вратата се отваря. Като птичка

полита мъничкото същество;

За сбогом маха с крехката ръчичка,

а аз изричам: „Всичко най-добро!“

За мене е наградата най-висша,

детето оздравяло да изпиша!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.